Санкт-Гален (кантон)

Санкт-Гален, таксама Сэн-Гален (па-нямецку: Sankt Gallen, або St. Gallen, па-француску: Saint-Gall) — кантон Швайцарыі. Санкт-Гален разьмешчаны на паўночным усходзе краіны. Займае плошчу ў 2026 км² і мае насельніцтва (на 31 сьнежня 2008 году) 471 152 чалавекі (5-е месца сярод кантонаў на 2003 год). На 2007 год насельніцтва ўключала 97 461 замежніка, ці прыблізна 20,9% агульнай колькасьці насельніцтва. Сталіца — Санкт-Гален. Геаграфія На поўначы абмежаваны Бодэнскім возерам, на ўсходзе — Райнскай далінай. Па Райну мяжуе з Аўстрыяй і Ліхтэнштэйнам. На поўдні кантон Санкт-Гален абмежаваны кантонамі Граўбюндэн, Глярус і Швіц. На захадзе месьцяцца кантоны Цюрых і Тургаў. Дзьве паловы кантонаў Апэнзэль-Інэрходэн і Апэнзэль-Аўсэродэн цалкам акружаныя землямі кантона Санкт-Гален. Крыніцы